Vladimir Granat. Vladimir Vasilyevich Granat (1987-yil 22-mayda tugʻilgan) — Rossiyalik professional futbolchi, “Olimp-Dolgoprudniy ” klubining markaziy himoyachisi. Karyera. Klub. 2014-yilning 11-may kuni Rossiya Premer-ligasi doirasida Sankt-Peterburgning “Zenit” klubiga qarshi oʻyinda Granatga “Zenit” muxlisi hujum qilgan, u maydonga bostirib kirgan, natijada Granat miyasi chayqalgan va jagʻi singan holda kasalxonaga yotqizilgan. 2015-yil mart oyida Granat 2015-yil yozgi transfer oynasida Moskvaning "Dinamo" klubidan raqibi "Spartak" klubiga o'tishga rozi bo'lgan. 2017-yil 10-iyun kuni “Rostov”dagi bir mavsumdan soʻng Qozonning “Rubin” klubiga oʻtgan. Soʻnggi bor maydonga tushganidan ikki yil oʻtib, 2021-yil 18-fevralda u PFLning uchinchi toifadagi “ Olimp-Dolgoprudniy ” klubiga oʻtgan. U 2020-21-yilgi mavsum oxirida klubni tark etgan va keyin 2022-yilning fevralida unga qaytgan. Xalqaro. 2012-yil 11-may kuni Granat Rossiyaning UEFA Yevro-2012 uchun vaqtinchalik tarkibiga kiritilgan. Bu futbolchining birinchi marta terma jamoaga chaqirilishi edi. 2012-yilning 25-mayida Granat UEFA Yevro-2012 uchun yakuniy tarkibigakiritilgan. Granat terma jamoadagi debyutini 2013-yilning 6-sentabr kuni JCh-2014 saralash bosqichi doirasida Lyuksemburgga qarshi oʻyinda oʻtkazgan. 2014-yilning 2-iyunida Granat Rossiya terma jamoasining 2014-yilgi FIFA Jahon chempionati tarkibiga kiritilgan. U Rossiyaning turnirda o'tkazgan uchta o'yinida ham zaxira o'rindig'ida qolgan. 2018-yilning 11-mayida u Rossiyaning JCh-2018 uchun kengaytirilgan tarkibiga kiritilgan. 2018-yil 3-iyun kuni u jahon chempionatining yakuniy tarkibiga kiritilgan. U turnirning 1/8 finalida Ispaniya terma jamoasiga qar4shi o'yinda jarohat olgan Yuriy Jirkov o'rniga maydonga tushgan. Shaxsiy hayot. Uning ota-bobosi va buvisi Ukrainadan kelgan; Granat familiyasi ham Sharqiy Yevropa yahudiy kelib chiqishiga bog'liq. Vladimir Granat katta oilada o'sgan. Oilali, ikki farzandi bor.